বাবেলাকোনার কৃষক মানিক মিয়া, খ্রিস্টানপাড়ার লবকোস মারাকসহ অনেকে জানান, দেশি গরু দিয়ে খামার করে কোনোমতে সংসার চালাচ্ছেন। তবে উন্নত জাতের গাভি পালনে আরো বেশি লাভ হবে। উপজেলা প্রাণী ও পশুসম্পদ অধিদফতরের কর্মকর্তা ডা. আবদুল বারেক বলেন, পাহাড়ে বিদেশি ল্যান্ড সেভার জাতের ঘাস চাষ করা যাবে। এটি ৮ থেকে ১০ দিনের মধ্যেই গোখাদ্য হিসেবে ব্যবহূত হয়। জমিও নষ্ট হয় না। এতে গোসম্পদ উন্নয়ন ছাড়াও দেশব্যাপী দুধের ঘাটতি পূরণে ব্যাপক সহায়ক হবে।